CELEX: 32021D0044
Language: fi
Date: 2021-01-19 00:00:00
Title: Komission täytäntöönpanopäätös (EU) 2021/44, annettu 19 päivänä tammikuuta 2021, luvan antamisesta Italialle jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa henkilökuljetuksen osalta vuoden 2024 loppuun asti (tiedoksiannettu numerolla C(2021) 71) (ainoastaan italiankielinen teksti on todistusvoimainen)

21.1.2021   
               
               
                  FI
               
               
                  Euroopan unionin virallinen lehti
               
               
                  L 20/1
               
            
         KOMISSION TÄYTÄNTÖÖNPANOPÄÄTÖS (EU) 2021/44,
         annettu 19 päivänä tammikuuta 2021,
         luvan antamisesta Italialle jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa henkilökuljetuksen osalta vuoden 2024 loppuun asti
         
            
               (tiedoksiannettu numerolla C(2021) 71)
            
         
         (ainoastaan italiankielinen teksti on todistusvoimainen)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon Euroopan atomienergiayhteisön perustamissopimuksen,
         ottaa huomioon arvonlisäverosta kertyvien omien varojen lopullisesta yhdenmukaisesta kantomenettelystä 29 päivänä toukokuuta 1989 annetun neuvoston asetuksen (ETY, Euratom) N:o 1553/89 (1) ja erityisesti sen 6 artiklan 3 kohdan toisen luetelmakohdan,
         on kuullut omia varoja käsittelevää neuvoa-antavaa komiteaa,
         sekä katsoo seuraavaa:
         
                     (1)
                  
                  
                     Neuvoston direktiivin 2006/112/EY (2) 371 artiklan nojalla jäsenvaltiot, jotka 1 päivänä tammikuuta 1978 vapauttivat arvonlisäverosta direktiivin liitteessä X olevassa B osassa mainitut liiketoimet, voivat kussakin jäsenvaltiossa kyseisenä ajankohtana voimassa ollein edellytyksin jatkaa niiden vapauttamista. Asetuksen (ETY, Euratom) N:o 1553/89 2 artiklan 2 kohdan mukaan nämä liiketoimet on otettava huomioon määritettäessä arvonlisäverosta kertyvien omien varojen perustetta.
                  
               
                     (2)
                  
                  
                     Italialle annettiin komission täytäntöönpanopäätöksellä (EU, Euratom) 2015/2190 (3) lupa käyttää likimääräisiä arvioita direktiivin 2006/112/EY liitteessä X olevan B osan 10 kohdassa tarkoitetun henkilökuljetuksen ja muiden samassa kohdassa tarkoitettujen liiketoimien osalta arvonlisäverosta kertyvien omien varojen perusteen laskemiseksi vuoden 2015 tammikuun 1 päivästä vuoden 2019 joulukuun 31 päivään ulottuvalla jaksolla.
                  
               
                     (3)
                  
                  
                     Italia pyysi 2 päivänä huhtikuuta 2019 päivätyssä kirjeessään komissiolta lupaa jatkaa eräiden likimääräisten arvioiden käyttöä arvonlisäverosta kertyvien omien varojen perusteen laskennassa. Italia ei varsinkaan kykene laskemaan tarkasti arvonlisäverosta kertyvien omien varojen perustetta direktiivin 2006/112/EY liitteessä X olevan B osan 10 kohdassa tarkoitetuille liiketoimille henkilökuljetuksen ja muiden samassa kohdassa tarkoitettujen liiketoimien osalta. Tällainen laskenta aiheuttaa todennäköisesti perusteettoman hallinnollisen rasitteen suhteessa vaikutukseen, joka tällaisilla liiketoimilla on Italian arvonlisäverosta kertyvien omien varojen perusteen kokonaismäärään. Italia pystyy suorittamaan laskennan tähän liiketoimien ryhmään kuuluvien liiketoimien likimääräisten arvioiden perusteella. Sen vuoksi Italialle olisi annettava lupa myös jatkossa laskea arvonlisäverosta kertyvien omien varojen peruste käyttäen likimääräisiä arvioita direktiivin 2006/112/EY liitteessä X olevan B osan 10 kohdassa tarkoitetun henkilökuljetuksen ja muiden samassa kohdassa tarkoitettujen liiketoimien osalta.
                  
               
                     (4)
                  
                  
                     Avoimuuden ja oikeusvarmuuden vuoksi lupa olisi myönnettävä määräaikaisena,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Arvonlisäverosta kertyvien omien varojen perusteen laskemiseksi vuoden 2020 tammikuun 1 päivästä vuoden 2024 joulukuun 31 päivään ulottuvalla jaksolla Italialle annetaan lupa käyttää likimääräisiä arvioita direktiivin 2006/112/EY liitteessä X olevan B osan 10 kohdassa tarkoitetun henkilökuljetuksen ja muiden samassa kohdassa tarkoitettujen liiketoimien osalta.
         
         
            2 artikla
            Tämä päätös on osoitettu Italian tasavallalle.
         
         
            Tehty Brysselissä 19 päivänä tammikuuta 2021.
            
               
                  Komission puolesta
               
               Johannes HAHN
               
                  Komission jäsen
               
            
         
         
            (1)  EYVL L 155, 7.6.1989, s. 9.
         
            (2)  Neuvoston direktiivi 2006/112/EY, annettu 28 päivänä marraskuuta 2006, yhteisestä arvonlisäverojärjestelmästä (EUVL L 347, 11.12.2006, s. 1).
         
            (3)  Komission täytäntöönpanopäätös (EU, Euratom) 2015/2190, annettu 25 päivänä marraskuuta 2015, luvan antamisesta Italialle käyttää eräitä likimääräisiä arvioita arvonlisäverosta kertyvien omien varojen perusteen laskemiseksi (EUVL L 312, 27.11.2015, s. 24).